REPUBLIKA HRVATSKA

GRAD MURSKO SREDIŠĆE

Upravni odjel za financije
OBRAZLOŽENJE UZ POLUGODIŠNJI IZVJEŠTAJ O IZVRŠENJU PRORAČUNA GRADA MURSKO SREDIŠĆE 

ZA RAZDOBLJE 01.01.-30.06.2026.

Sukladno odredbama članka 76. – 88. Zakona o proračunu (NN 144/21) i Pravilnika o polugodišnjem i godišnjem izvještaju o izvršenju proračuna

i financijskog plana (NN 85/23) daje se polugodišnji izvještaj o izvršenju proračuna Grada Mursko Središće za razdoblje 01.01.-30.06.2026. godine.

Navedenim se pravilnikom propisuje izgled, sadržaj, obveznici primjene i rokovi podnošenja, donošenja i objave izvještaja. Polugodišnji izvještaj

o izvršenju proračuna jedinica lokalne samouprave sadrži opći dio, posebni dio, obrazloženje i posebne izvještaje. U izvještaju su sadržani podaci

Grada i proračunskih korisnika DV Maslačak, Gradska knjižnica i čitaonica i Centar za kulturu Rudar.

1. Opći dio proračuna koji sadrži:

• Sažetak Računa prihoda i rashoda

• Račun prihoda i rashoda

• Račun financiranja
U kolonama podataka općeg djela navode se podaci izvornog plana (osnovni proračun ili izmjene i dopune proračuna ukoliko su donesene

tijekom izvještajnog razdoblja), odnosno podaci izvornog plana i tekućeg plana (ukoliko su nakon donošenja proračuna ili izmjena i dopuna

proračuna bile izvršene preraspodjele proračunskih sredstava). Gradsko vijeće donijelo je tijekom izvještajnog razdoblja I.Izmjene i dopune

proračuna Grada za 2026. godinu, bez naknadno izvršenih preraspodjela, te se u koloni 3 sažetka Računa prihoda i rashoda i

Računa financiranja prikazuju podaci utvrđeni navedenim Izmjenama i dopunama. Kolona 2 i kolona 4 sadrže podatke izvršenja polugodišnjeg

izvještajnog razdoblja (za prošlu i ovu godinu), a u kolonama 5 i 6 su indeksi. Radi mogućnosti usporedbe, prošlogodišnji podaci također se navode

u eurima.
Sažetak računa prihoda i rashoda i Račun financiranja

Iz sažetka općeg dijela vidljivo je da su u izvještajnom razdoblju ostvareni prihodi u iznosu od 3.260.570,68 € što je manje za 18,20 % u odnosu na

prošlu godinu i 37,10 % ovogodišnjeg plana. Prihodi poslovanja ostvareni su u iznosu od 3.105.025,71 € (20,06% manje od prošle godine, a 36,17
% ovogodišnjeg plana), a prihodi od prodaje nefinancijske imovine ostvareni su u iznosu od 155.544,97 € (28,10 % više od prošlogodišnjeg, a

75,80 % ovogodišnjeg plana).

Ukupni rashodi izvršeni su u iznosu od 2.363.950,99 € što je za 49,69 % manje u odnosu na prošlu godinu, a 29,10 % ovogodišnjeg plana, od toga

rashodi poslovanju su 2.149.282,81 € (3,85 % manje u odnosu na prošlu godinu), a rashodi za nabavu nefinancijske imovine 214.668,18 € (91,29
% manje u odnosu na prošlu godinu, a 7,35 % ovogodišnjeg plana). Tijekom izvještajnog razdoblja ostvaren je realizirani višak prihoda u iznosu

od 896.619,69 €.

Primici od zaduživanja tijekom izvještajnog razdoblja nisu realizirani, a izdaci za otplatu kredita su realizirani u iznosu od 183.874,62 € (otplata

glavnice tri dugoročna kredita).

Sučeljavanjem ukupno ostvarenih prihoda i primitaka u iznosu od 3.260.570,68 € i ukupno ostvarenih rashoda i izdataka u iznosu od 2.547.825,61
€ ostvaren je višak izvještajnog razdoblja u iznosu od 712.745,07 €. Uz preneseni manjak iz prethodnog razdoblja od 304.459,02 €, rezultat

poslovanja na dan 30.06.2026. godine iznosi višak 408.286,05 €.
Račun prihoda i rashoda


Prihodi i rashodi iskazuju se prema proračunskim klasifikacijama i to:

· Prema ekonomskoj klasifikaciji (računi računskog plana)

· Prema izvorima financiranja

· Prema funkcijskoj klasifikaciji 

Račun prihoda i rashoda prema ekonomskoj klasifikaciji

PRIHODI

Prihodi i rashodi prikazuju se u ovom izvještaju kroz račune računskog plana kako je propisano – podaci izvršenja do razine odjeljka (4. razina), a podaci plana  do razine skupine (2. razina) – kako ih je i usvojilo Gradsko vijeće.

Dok su ukupni prihodi proračuna tijekom I polugodišta ostvareni 18,20% manje u odnosu na prethodnu godinu, prihodi poslovanja manji su za 20,06%, a prihodi od prodaje nefinancijske imovine viši za 28,10% u odnosu na isto izvještajno razdoblje prošle godine.

Skupinu prihoda 61 čine prihodi od poreza te su isključivo prihod Grada. U odnosu na prethodno razdoblje veći su za 23,78%. Najveći udio čini porez na dohodak koji je viši za 25,71% u odnosu na prethodno razdoblje.
Skupinu prihoda 63 ostvaruju i Grad i korisnici. Ostvareni su prihodi u iznosu 1.145.846,66 € što je 47,71% manje nego u prethodnom razdoblju. Tekuće pomoći iz državnog proračuna dodijeljene su za provođenja projekata „Zaželi“ u iznosu 14.310,52 €, projekt „Sport, kultura i znanje uzdanice su naše trajne“ u iznosu 18.345,79 €, sredstva za fiskalno izravnanje u iznosu 461.066,10 €, sredstva za fiskalnu održivost dječjih vrtića u iznosu 122.665,00 €. 

Tekuće pomoći iz općinskih proračuna iznose 19.319,27 € a odnose se na sufinanciranje zajedničkog komunalnog redarstva, sufinanciranje ispostave hitne pomoći, laboratorija za vađenje krvi i ispostave policijske postaje.
Kapitalne pomoći iz državnog proračuna dodijeljena su u iznosu 263.511,17 € za prostorne i urbanističke planove, za izgradnju romskog multikulturalnog centra, za rekonstrukciju DVD i za projekt „Sport, kultura i znanje uzdanice su naše trajne“. Od Međimurske županije primljena su sredstva u iznosu 7.346,20 € za energetsku obnovu sportske dvorane.

Tekuće pomoći iz državnog proračuna temeljem EU prijenosa zaprimljena su za projekte „Zaželi“ u iznosu 81.092,95 €. Kapitalne pomoći iz državnog proračuna temeljem prijenosa EU sredstava za energetsku obnovu sportske dvorane u iznosu 45.692,60 € i za rekonstrukciju DVD 76.084,66 €.
Prihodi skupine 64 realizirani su u iznosu 20.188,29 € što je 78,26% manje u odnosu na prethodno razdoblje.

Prihodi skupine 65 realizirani su u iznosu 251.082,88 € što je blago povećanje u odnosu na prethodno razdoblje..

Prihodi od prodaje imovine (razred 7) realizirani su u iznosu 155.544,97 €. Odnosi se na prodaju zemljišta.
RASHODI

Ukupni rashodi proračuna realizirani su u iznosu 2.363.950,99 € što je za 49,69% manje u odnosu na prethodno razdoblje. Rashodi poslovanja 3 (tekući rashodi i održavanja) realizirani su 3,85% manje od prethodne godine, a 41,32% godišnjeg plana, dok su rashodi za nabavu nefinancijske imovine 4 (investicije) realizirani 91,29% manje od  prošlogodišnjeg iznosa izvršenja i 7,35% u odnosu na plan. 

Realizacija planiranih rashoda za investicije u velikoj mjeri ovisi o ostvarenju prihoda s razine Države i EU.

Rashodi za zaposlene 31 realizirani su uz povećanje od 3,36% u odnosu na prošlu godinu.  
Materijalni rashodi 32 manji su za 8,91% u odnosu na prethodno razdoblje.

Financijski rashodi 34 veći su za 29,33% u odnosu na prethodno razdoblje zbog otplate kamata na dugoročne kredite.
Subvencije 35 porasle su za 10,12% a odnose se na sufinanciranje boravka djece u privatnim vrtićima.

Pomoći dane u inozemstvo i unutar općeg proračuna 36 više su za 43,56% u odnosu na prethodno razdoblje. Odnosi se na rashode proračunskih korisnika.
Naknade građanima i kućanstvima na temelju osiguranja i druge naknade 37 su malo ispod razine prošle godine.

Ostali rashodi 38 manji su za 19,44% u odnosu na prethodno razdoblje.

Rashodi za nabavu nefinancijske imovine 4 manji su za 91,29% u odnosu na prethodno razdoblje. Lani su bili veći projekti dogradnja vrtića, energetska obnova sportske dvorane i izgradnja romskog multikulturalnog centra dok je ove godine u razdoblju najveći projekt rekonstrukcija DVD-a.
SAŽETAK općeg dijela
Iz sažetka Računa prihoda i rashoda i Računa financiranja vidljivo je da su u izvještajnom razdoblju ostvareni prihodi i primici u iznosu 3.260.570,68 €. Rashodi i izdaci iznosili su 2.547.825,61 €. Rezultat poslovanja tekućeg razdoblja iznosi višak u iznosu 712.745,07 € a sa prenesenim manjkom iz 2025.g. koji je iznosio 304.459,02 €, rezultat poslovanja izvještajnog razdoblja iznosi višak 408.286,05 €. 
Rekapitulacija rezultata poslovanja:

· Grad Mursko Središće         480.474,54 €
· Dječji vrtić Maslačak       -    84.333,21 €
· Gradska knjižnica                  10.390,13 €
· Centar za kulturu Rudar           1.754,59 €
· UKUPNO                            408.286,05 €
Račun financiranja

Račun financiranja prema ekonomskoj klasifikaciji

U računu financiranja navode se primici od zaduživanja (krediti i zajmovi), te otplata glavnica istih. U izvještajnom razdoblju Grad nije realizirao primitke. 

Za otplatu glavnica postojećih kredita utrošeno je 183.874,62 eura.

POSEBNI IZVJEŠTAJI UZ POLUGODIŠNJI IZVJEŠTAJ O IZVRŠENJU PRORAČUNA

IZVJEŠTAJ O KORIŠTENJU PRORAČUNSKE ZALIHE

Tijekom izvještajnog razdoblja sredstva proračunske zalihe nisu realizirana.

IZVJEŠTAJ O ZADUŽIVANJU NA DOMAĆEM I STRANOM TRŽIŠTU NOVCA I KAPITALA

Tijekom izvještajnog razdoblja Grad nije koristio prekoračenje na poslovnom računu niti ostvario primitke od zaduživanja. Proračunski korisnici nemaju dugoročne kredite. 
Pregled obveza Grada po kreditima i zajmovima daje se u tablici:

	Davatelj kredita ili zajma
	Iznos kredita
(zajma) u eurima
	Kredit (zajam) realiziran
	Otplata glavnice ili rate do
	Stanje glavnice 01.01.2026.

(nedospjelo)
	Iznos otplate u 01.01.-30.06.2026.* 

	Stanje glavnice 30.06.2026. – 
(nedospjelo)

	PBZ
	1.725.396,51
	2019 – 2023.g.
	31.12.2038.
	1.495.343,55
	           57.513,24
	1.437.830,31

	PBZ
	600.000,00
	2025.g.
	31.12.2030.
	600.000,00
	60.000,00
	540.000,00

	PBZ
	663.614,04
	2022 – 2023.g.
	30.06.2028.
	331.807,14
	66.361,38
	265.445,76

	Ukupno dugoročni krediti
	    2.989.010,55
	
	
	2.427.150,69
	183.874,62
	2.243.276,07

	
	
	
	
	
	
	


IZVJEŠTAJ O DANIM JAMSTVIMA

Tijekom izvještajnog razdoblja nije bilo danih jamstava na teret Grada Mursko Središće.  

